**Ministru kabineta noteikumu projekta**

**“Grozījumi Ministru kabineta 2003.** **gada 21.** **oktobra noteikumos Nr.** **585 “Noteikumi par grāmatvedības kārtošanu un organizāciju”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts ir izstrādāts, lai izpildītu Ministru kabineta 2019.gada 9.aprīļa sēdes protokollēmumā “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” (protokols Nr.18, 33.§ 7.punkts) doto uzdevumu, kā arī, lai saskaņotu Ministru kabineta 2003.gada 21.oktobra noteikumus Nr.585 “Noteikumi par grāmatvedības kārtošanu un organizāciju” (turpmāk – MK noteikumi Nr.585) ar Ministru kabineta 2019.gada 9.aprīļa noteikumos Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” minēto.Noteikumu projekts paredz:- papildināt MK noteikumus Nr.585 ar nosacījumu par elektronisko rēķinu sagatavošanu atbilstoši standartam;- atjaunot 45.punktā iekļauto atsauci. Noteikumu projekts stāsies spēkā vispārējā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2003.gada 21.oktobra noteikumos Nr.585 “Noteikumi par grāmatvedības kārtošanu un organizāciju”” (turpmāk – noteikumu projekts) ir izstrādāts, lai, lai izpildītu Ministru kabineta 2019.gada 9.aprīļa sēdes protokollēmumā “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” (protokols Nr.18, 33.§ 7.punkts) doto uzdevumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr.585 nosaka Latvijas Republikā reģistrētakomersanta, kooperatīvās sabiedrības, ārvalsts komersanta filiāles un nerezidenta (ārvalsts komersanta) pastāvīgās pārstāvniecības, biedrības un nodibinājuma, politiskās organizācijas (partijas) un politisko organizāciju (partiju) apvienības, reliģiskās organizācijas, arodbiedrības, iestādes, kura tiek finansēta no valsts budžeta vai pašvaldību budžeta, valsts vai pašvaldību aģentūras, citas juridiskās un fiziskās personas, kas veic saimniecisko darbību (turpmāk - uzņēmums), grāmatvedības kārtošanas un organizācijas prasības.1. Šo noteikumu 7.punkts noteic, ka uzņēmuma vadītājs, ievērojot attaisnojuma dokumentiem normatīvajos aktos noteiktās prasības, patstāvīgi izvēlas šo dokumentu formu un sagatavošanas veidu, izņemot gadījumus, ja attiecīga attaisnojuma dokumenta noformēšanu vai saturu reglamentē konkrēts normatīvais akts.Jāņem vērā, ka ar 2019.gada 18.aprīli ir mainījusies elektronisko rēķinu iesniegšanas kārtība publiskajā iepirkumā, salīdzinājumā ar līdz šim normatīvajos aktos noteikto, jo ir stājušies spēkā attiecīgi grozījumi Publisko iepirkumu likumā, Sabiedrisko pakalpojumu sniedzēju iepirkumu likumā, Aizsardzības un drošības jomas iepirkumu likumā un Publiskās un privātās partnerības likumā. Pamatojoties uz minētajos likumos noteikto deleģējumu, ir pieņemti un stājušies spēkā Ministru kabineta 2019.gada 9.aprīļa noteikumi Nr.154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība” (turpmāk – MK noteikumi Nr.154).Minēto likumu un MK noteikumu Nr.154 regulējums paredz ar Eiropas Parlamenta un Padomes 2014.gada 16.aprīļa direktīvu 2014/55/ES par elektroniskajiem rēķiniem publiskā iepirkuma procedūrās īstenošanu (turpmāk - direktīva 2014/55/ES) noteikto pienākumu pasūtītājiem, sabiedrisko pakalpojumu sniedzējiem un publiskajiem partneriem vai to pārstāvjiem pieņemt un apstrādāt elektroniskos rēķinus, kas atbilst šo likumu un MK noteikumi Nr.154 noteiktajām prasībām. Tādējādi, ja uzņēmums publiskajos iepirkumos izvēlēsies rēķinu sagatavot un iesniegt elektroniskā veidā, tas, ievērojot minētos likumus un MK noteikumus Nr.154, rēķinu sagatavos un iesniegs atbilstoši direktīvas 2014/55/ES un Eiropas Komisijas 2017.gada 16.oktobra īstenošanas lēmumā Nr.2017/1870 minētajam standartam un sintakšu sarakstam.Saskaņā ar pieejamo informāciju šobrīd Latvijā, ja vispār kāda no tirgū pieejamām informācijas sistēmām var nodrošināt elektronisko rēķinu izrakstīšanu atbilstoši Eiropas Savienības Oficiālajā Vēstneša 2017.gada 17.oktobra laidienā Nr. L 266/19 ir publicētā Komisijas 2017.gada 16.oktobra īstenošanas lēmumam Nr.2017/1870, kurā ir atsauces uz no direktīvas 2014/55/ES izrietošo standartu EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis” un piemērojamo sintakšu sarakstu (tehnisko specifikāciju) CEN/TS 16931-2:2017 “Elektroniskie rēķini. 2.daļa:Standartam EN 16931-1 atbilstošo sintakšu saraksts” (turpmāk - Eiropas elektronisko rēķinu standarts), tad šādu sistēmu skaits ir neliels.Lai izpildītu protokollēmumā doto uzdevumu, a**r** noteikumu projektu tiek noteikts kādā sintaksē ir izrakstāms elektroniskais rēķins, ja uzņēmums ir izvēlējies šo rēķinu sagatavot atbilstoši Eiropas Savienības standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”. Līdz ar to, ja uzņēmums elektronisko rēķinus sagatavo atbilstoši Eiropas Savienības standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”, tad to izraksta atbilstoši tehniskajā specifikācijā LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts” noteiktajai ISO/IEC 19845 (UBL 2.1) sintaksei. Prasības par vienas sintakses izmantošanu izvirzīšana neradīs papildu izmaksas uzņēmumiem, kas varētu rasties informācijas tehnoloģiju pakalpojumu uzņēmumiem, pārveidojot vai pielāgojot esošās informācijas sistēmas,lai varētu izpildīt normatīvo aktu prasības publisko iepirkumu jomā, kur ir noteikts, ka pasūtītājs, sabiedrisko pakalpojumu sniedzējs vai publiskais partneris pieņem elektronisko rēķinu atbilstoši Eiropas Savienības standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis” un tehniskajā specifikācijā LVS CEN/TS 16931-2:2017 “Elektroniskie rēķini. 2.daļa: Standartam EN 16931-1 atbilstošo sintakšu saraksts” noteiktajām sintaksēm.Ar noteikumu projektu netiek pateikts, ka minētā sintakse būtu jāizmanto citos gadījumos, kad elektroniskais rēķins netiek sagatavots atbilstoši Eiropas Savienības standartam LVS EN 16931-1:2017 “Elektroniskie rēķini. 1.daļa. Elektronisko rēķinu pamatelementu semantisko datu modelis”.Uzņēmumi joprojām būs tiesīgi iesniegt elektroniskos rēķinus citā formātā, piemēram, portatīvā dokumenta (PDF) formātā vai portatīvā dokumenta formātā ilglaicīgai glabāšanai (PDF/A), vai digitāli saspiesta un kodēta attēla (JPEG, TIFF un PNG) formātā, kā arī rēķinus papīra formātā. Papildus jāatzīmē, ka iepriekšminētoEiropas Savienībasstandartu (kā dokumentu) tiešā veidā neizmantos uzņēmumi kā grāmatvedības datorprogrammu (grāmatvedības informācijas datorsistēmu programmatūras) lietotāji (elektronisko rēķinu izrakstītāji un saņēmēji), bet gan tikai informācijas tehnoloģijas sistēmu izstrādātāji. Savukārt izstrādāto informācijas sistēmu atbilstību standarta prasībām apliecinās sistēmu izstrādātāji, slēdzot attiecīgus līgumus aruzņēmumiem kā grāmatvedības datorprogrammu (grāmatvedības informācijas datorsistēmu programmatūras) pircējiem (lietotājiem). 2. MK noteikumu Nr.585 45.punkts pašlaik ietver atsauci uz Ministru kabineta 2010.gada 28.septembra noteikumiem Nr.916 "Dokumentu izstrādāšanas un noformēšanas kārtība", kas zaudēja spēku 2018.gada 7.septembrī, kad tos aizstāja 2018.gada 4.septembra noteikumi Nr.558 “Dokumentu izstrādāšanas un noformēšanas kārtība”. Noteikumu projekts paredz atjaunot 45.punktā iekļauto minēto atsauci.  |
| 3. | Projekta izstrādē iesaistītās institūcijas un publiskas personas kapitālsabiedrības | **Finanšu ministrija.** |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā paredzētie grozījumi attieksies uz strukturētā elektroniskā rēķina sagatavotāju. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmēs tautsaimniecību un uzņēmējdarbības vidi.Noteikumu projektā paredzētie jaunie noteikumi neuzliek papildu administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu izstrādāta un Finanšu ministrijas mājaslapas sadaļā “Sabiedrības līdzdalība” – “Tiesību aktu projekti” - “Grāmatvedības politika” 2019.gada 1.jūlijā tika publicēta uzziņa, kurā norādīts noteikumu projekta mērķis, izstrādes laiks, plānotā virzība un atbildīgā amatpersona. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2019.gada 1.jūlijā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Grāmatvedības politika”, adrese:<http://www.fm.gov.lv/lv/sabiedribas_lidzdaliba/tiesibu_aktu_projekti/gramatvedibas_politika#project>) un Ministru kabineta tīmekļvietnē sadaļā “Valsts kanceleja” – “Sabiedrības līdzdalība,” adrese: <https://mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Finanšu ministrs J.Reirs

G.Majevska, 67095616

Gunta.Majevska@fm.gov.lv